Η χρήση της διοισοφάγειας υπερηχοκαρδιογραφίας κατά τη διάρκεια καρδιοχειρουργικών επεμβάσεων
Creators: name: Πετεινίδου, Εμμανουέλα-Ευαγγελία Ευαγγέλου
Publisher: name: Aristotle University of Thessaloniki
Year: 2019
Subjects: Διοισοφάγεια
Υπερηχοκαρδιογραφία
Διεγχειρητικά
Transesophageal
Echocardiography
Intraoperative

description: H διοισοφάγεια υπερηχοκαρδιογραφία (Τransesophageal Echocardiography, ΤΕΕ) άνοιξε ένα νέο παράθυρο στην ανατομική και λειτουργική μελέτη της καρδιάς, κυριολεκτικά και μεταφορικά. Η χρήση ΤΕΕ κατά τη διάρκεια καρδιοχειρουργικών επεμβάσεων (Intraoperative Transesophageal Echocardiography, ITEE) αποτέλεσε επανάσταση στο πεδίο της Καρδιοχειρουργικής και της Αναισθησιολογίας. Αξιοποιώντας τις κατακτήσεις της Ιατρικής Τεχνολογίας και Πληροφορικής, η ΙΤΕΕ διεύρυνε εντυπωσιακά τη διαγνωστική εμβέλεια και τις ενδείξεις της, τόσο στις ανοικτές όσο και στις διακαθετηριακές επεμβάσεις. Η τρισδιάστατη ΙΤΕΕ σε πραγματικό χρόνο (RT-3D ΙΤΕΕ) παρέχει ακόμη μεγαλύτερη διαγνωστική αξιοπιστία και υποστήριξη των θεραπευτικών χειρισμών. Προεγχειρητικά, η ΙΤΕΕ είναι αναλυτική και στοχεύει στην ακριβή απεικόνιση των καρδιακών δομών, στην εκτίμηση της λειτουργικότητας των κοιλιών και των βαλβίδων, στην αναζήτηση μη διεγνωσμένων βλαβών και στον αποκλεισμό εκβλαστήσεων και εστιών δυνητικά εμβολογόνων. Σημαντική είναι η συμβολή της στην επιλογή του κατάλληλου μεγέθους προσθετικής βαλβίδας και υλικών για την αποφυγή δυσαρμονίας βαλβίδας-ασθενούς. Τα ευρήματα της ΤΕΕ καθοδηγούν τη χειρουργική ομάδα και σε αρκετές περιπτώσεις, αλλάζουν το χειρουργικό πλάνο. Διεγχειρητικά, η ΙΤΕΕ επικεντρώνεται στη συνεχή παρακολούθηση της αιμοδυναμικής κατάστασης και στα αίτια των οξέων διαταραχών της. Οι πληροφορίες που παρέχει για τη λειτουργικότητα της αριστερής κοιλίας συμπληρώνουν ή/και υποκαθιστούν τις πληροφορίες από τον καθετήρα της πνευμονικής αρτηρίας. Καθοδηγεί τους χειρουργικούς χειρισμούς και αναπροσαρμόζει την αιμοδυναμική υποστήριξη, φαρμακευτική και μηχανική, ιδιαίτερα σε βαρέως πάσχοντες ασθενείς. Μετεγχειρητικά, η ΙΤΕΕ αποσκοπεί στην άμεση αξιολόγηση του χειρουργικού αποτελέσματος, στην ταχεία αποκάλυψη χειρουργικών επιπλοκών και στην έγκαιρη αποκατάστασή τους. Αποδείχθηκε χρήσιμη τόσο σε επεμβάσεις αποκατάστασης βαλβιδοπαθειών όσο και σε επεμβάσεις επαναιμάτωσης (CABG). Τα απτά και αξιόπιστα αποτελέσματα της ΙΤΕΕ αποτυπώθηκαν σε μεγάλες σειρές ασθενών, οι οποίες έδειξαν ισχυρή συσχέτιση μεταξύ των υπερηχογραφικών και των άμεσων εγχειρητικών μετρήσεων με αμελητέο ποσοστό αναντιστοιχίας. Πλούσια διεθνής βιβλιογραφία τεκμηριώνει ότι η χρήση ΙΤΕΕ συσχετίζεται με καλύτερη έκβαση του ασθενούς, βραχυπρόθεσμη και μακροπρόθεσμη. Συνεπώς, η διεγχειρητική διοισοφάγεια υπερηχοκαρδιογραφία δεν προσφέρει μόνο διαγνωστικές υπηρεσίες αλλά και θεραπευτικούς προσανατολισμούς, συμμετέχοντας στη λήψη αποφάσεων και στην έγκαιρη αποκατάσταση λαθών και παραλείψεων. Στόχος της επιστημονικής κοινότητας είναι η ευρύτερη δυνατή εξοικείωση με τη διεγχειρητική διοισοφάγεια υπερηχοκαρδιογραφία με επαρκή εκπαίδευση καρδιολόγων, αναισθησιολόγων και χειριστών εξωσωματικής κυκλοφορίας και με σεβασμό στις κατευθυντήριες οδηγίες (ASA/SCA), στις ενδείξεις και στις αντενδείξεις της.
description: Transesophageal echocardiography (TEE) emerged as a novel approach to overcome the limitations of Transthoracic echocardiography (TTE). TEE paved the way to a comprehensive evaluation of the morphology and function of the heart. Intraoperative transesophageal echocardiography (ITEE) was a great innovation in the fields of Cardiosurgury and Anesthesiology, based on the achievements of Healthcare Techonology Engineering. ITEE pioneered a detailed and precise imaging and continuous monitoring of heart during cardiosurgury operations, resulting in better outcomes. Three-dimensional intraoperative transesophageal echocardiography in real time (RT-3D ITEE) offers an even higher diagnostic reliability and a greater therapeutic support. Preoperatively, ITEE aims to image all the cardiac structures thoroughly, to evaluate the function of the ventricles and the valves, to discover undiagnosed abnormalities and to detect valvar vegetations or perforations, aortic dissection and potential thrombogenic sources. In many cases, unexpected findings of ITEE guide the surgical team to alternative therapeutic strategies. ITEE has an important role in the selection of the most suitable prosthetic valves/materials and their proper size. Intraoperatively, ITEE focuses on monitoring of hemodynamic stability and on the causes of acute hemodynamic fluctuations. ITEE offers valuable information about the function of left ventricle, which completes or substitutes the findings of Pneumonic Artery Catheter (PAC) and guides urgent surgical manipulations, fluid replacement and pharmaceutical or even mechanical support in high risk patients. Postoperatively, the goals of ITEE are the direct evaluation of the surgical results, the rapid detection of surgical complications or dysfunctional myocardial areas and the immediate correction of any disturbance. ITEE has evidence-based value not only in valvar repair/replacement procedures, but also in coronary artery revascularization. ITEE has gained widespread acceptance in operation rooms, intensive care units and cardiac catheterization laboratories, as its findings show a close correlation to the direct surgical measurements. During the last two decades, huge clinical research and experience suggests that ITEE is associated with improvement in short-term and long-term clinical outcomes, provided that the scientific community respects the guidelines, indications and contraindications of ASA/SCA. ITEE is a novel therapeutic option, not only a specific and sensitive diagnostic tool.